Document ID: /roh_data/filtered/swiss_laws_in_ROHinterleaved.jsonl.gz/15317

This text was translated from EN into Rumantsch Grischun.

If a capital band is introduced, the articles of association must specify the following:1. the lower and the upper limit of the capital band;2. the date on which the board of directors’ authority to alter the share capital ends;3. restrictions on and conditions and requirements for authorisation;4. the number, nominal value and type of shares and the preferential rights of individual classes of shares or participation certificates;5. the nature and value of special privileges and the names of the beneficiaries;6. restrictions on the transferability of newly registered shares;7. any restriction or cancellation of the subscription right or the good cause for which the board of directors may restrict or cancel the subscription right, and the allocation of subscription rights that have not been exercised or have been withdrawn;8. the requirements for exercising contractually acquired subscription rights;9. the authorisation of the board of directors to increase the capital with contingent capital and the information specified in Article 653b; 10. the authorisation of the board of directors to create participation capital. On expiry of its authorisation, the board of directors shall cancel the provisions governing the capital band in the articles of association. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Sch’i vegn introducì ina marscha da chapital, ston ils statuts inditgar il suandant:1. la limita superiura ed inferiura da la marscha da chapital;2. la data da scadenza da l’autorisaziun dal cussegl d’administraziun da midar il chapital d’aczias;3. restricziuns, pretensiuns e cundiziuns da l’autorisaziun;4. il dumber, la valur nominala e la spezia da las aczias sco er ils privilegis da singulas categorias d’aczias u da certificats da participaziun;5. il cuntegn e la valur dals avantatgs spezials sco er ils nums da las persunas favurisadas;6. restricziuns da la transferibilitad da novas aczias al num;7. la restricziun u l’aboliziun dal dretg da suttascripziun respectivamain ils motivs impurtants, per ils quals il cussegl d’administraziun po restrenscher u abolir il dretg da suttascripziun, sco er l’attribuziun da dretgs da suttascripziun betg exequids u retratgs;8. las premissas per exequir ils dretgs da suttascripziun ch’èn vegnids acquistads tras contract;9. l’autorisaziun dal cussegl d’administraziun d’auzar il chapital d’aczias tras chapital cundiziunà e las indicaziuns tenor l’artitgel 653b;10. l’autorisaziun dal cussegl d’administraziun da stgaffir in chapital da participaziun. Suenter la scadenza da la perioda previsa per l’autorisaziun stritga il cussegl d’administraziun las disposiziuns davart la marscha da chapital or dals statuts. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).